also vele houdts dair toe houwen als daer toe diene sal en hem
die satroysen wijsen sullen It mogen die voirs sartloysen oft hen
genuecht vanden voirs lande uutgeven oft vercopen te erfpachte oft
vercopen tot acht vonders blivens ten aerde sonder wederseggen des
winne voirs It es voerwaerde dat die voirs wijn gheen and
lant en sal mogen nemen te winne alsoe lange als hij ini voirs
hof bliven sal Met sulker condicier dat hij gheen stroe vercoepen
noch verdreinden en sal mogen vanden voirs hove ende dmest
dar af comen nergent anders leggen oft laten voeren dan op
tvoirs lant Ende so wies stroe en mest op tvoirs hof sijn sal
inder tijt als die win af sceiden sal dat sal hij dair in late tot der
voirs sartr behoef Ende hij sal also vele lants loflijc en wael
besaeyen late als hem vand voirs sartr besaeyt gelevt es sond
enigen aert te outaerden En oft geviele dat die voirs sarer
enich lant vercochten ofte uutghaven ten erfpachte vande aerde
die die win voirs besaeyt laten soude So wes hij dan min besaeyt
liete dan hem ghelevert was dat sal hij den sartr op richte ende
verghelden tot taxacien van goede manen Item sal die win voirs
die grachten toten voirs lande behooren also goet laten ter ende
vanden jaer als hij afsceiden sal ghelic hem die gelevt sijn tot
goeder manen pryse Item is voirwerde dat die voirs sarnoysen vri
behouden sullen een stuere die solder op die poerte en die grachte
om den hof lopende Ende ander alle ander watre en goede die
binten den hove ghelegen hijn Voert eest vorwaerde dat die voirs
sartroyse jaerlix den voirs winne wijsen en gheve sulle een half
duysent nutsaerts inden voirs hof te verbernen en die selve win
sal den sartroysen alle jare doen twee carweyen met vier pden
en eenen waghen te thienen oft tot anden plaetsen die met
voirder en sijn des sal hij den montcost en een halster voeder
corens onder nacht en dach voir sijn zerde hebben Ende die win
en sal gheen hout mogen af houwen oft struncken sond consent
vanden sartroysen uutgescheiden dat hij sal mogen struncken
die eycken die aende voirs winnende lande staen ende beemde
die hij in huerege heeft also vre alst haftel dair in gegaen heeft
En oec die doirnen vanden grachten des voirs lants en beemden sal
hij mogen af houden te behoerlicke tijden ende anders niet Item sal
de voirs win hebben allene dat cleyn bogaertken gelegen acht den hof
aen dat lanc eusel ende dair toe die weye vande nuwen bogart
aen den selven hof ghelegen met tvierendeldich vanden vruchten
die dair wassen sullen die welke vruchten vande nuwe bogaerdt
voirs die sartroysen en die win sullen doen lesen en afdoen
en dair af sal een yegelick betalen na quantereyt van sijnre porcie
Ende des soe sal de win voirs den sartreysen haer deel voeren unt
voirs cloester en hij sal oec den selve bogaert sculdich sijn wel